ઓડિશામાં નક્સલીઓ વિરુદ્ધ ચલાવવામાં આવી રહેલા અભિયાનમાં સુરક્ષાદળોને મોટી સફળતા મળી છે. નક્સલ પ્રભાવિત મલકાનગિરિ જિલ્લામાં એક અથડામણમાં પાંચ નક્સલીઓને ઠાર કર્યા છે. જણાવાઇ રહ્યું છે કે સોમવારે સવારે રાજ્યના મલકાનગિરિ જિલ્લાના કલિમેદા વિસ્તારમાં સુરક્ષાદળો અને નક્સલીઓ વચ્ચે એન્કાઉન્ટર શરૂ થયું હતું. આ અથડામણમાં નક્સલીઓને કરારો જવાબ આપતા સુરક્ષાદળોએ ફાયરિંગ કર્યું હતું. આ દરમિયાન પાંચ નક્સલીઓને ઠાર કરવામાં આવ્યા છે.